אה"מ במצר גיברלטר
אה"מ **דרגון** (באנגלית: **HMS Dragon**, סימול צי **D35**) היא משחתת הצי המלכותי הבריטי, הרביעית בסדרה ואחת משש המשחתות מסדרה 45 (דארינג).

היסטוריה
--------

בנייתה אה"מ דרגון החלה במספנות BAE Systems Surface Fleet Solutions) בסקוטון שעל נהר קלייד בדצמבר 2005. אה"מ דרקון שוגרה בגלישה בגובן אל הים לראשונה ב-17 בנובמבר 2008.

בטקס הוסבר משמעות שמה וסמלה של המשחתת שכן היא משקפת את קשריה הוולשיים החזקים - הספינה קשורה לעיר קרדיף, בין האורחים העיקריים הייתה שרת החוץ של ויילס, שריל גילאן.

שירות מבצעי
-----------

ב-20 באפריל נכנסה אה"מ דרגון לשירות מבצעי לראשונה תחת הצי המלכותי. באוגוסט 2013, דווח שאה"מ דרגון הפליגה יחד עם קבוצת התקיפה של נושאת המטוסים האמריקאית נימיץ (CVN-68) בים הערבי.

באפריל 2014, אה"מ דרגון נפרסה למים מצפון לסקוטלנד, לאחר שהפליגה מבסיס פורטסמות' כדי לעקוב אחר ספינת המלחמה הרוסית סגן אדמירל קולאקוב.

בדצמבר 2014, אה"מ דרגון לקחה חלק במשימות הסיור האטלנטי של הצי המלכותי במסגרתן ביקרה באיי דרום ג'ורג'יה, איי פוקלנד וצ'ילה.

באוקטובר 2016, במהלך פריסה גדולה של כוחות הצי הרוסי ליד הממלכה המאוחדת, אה"מ דרגון עקבה אחר שתי קורבטות של הצי הרוסי באוקיינוס האטלנטי ובמפרץ ביסקאיה .

בנובמבר 2018 במהלך פעילות במפרץ עדן במזרח התיכון, אה"מ דרגון איתרה סירה חשודה. לאחר שעצרה את הספינה עלו על סיפונה מלחים ונחתים, ומצאו 148 שקים המכילים 3,048 ק"ג של חשיש.

במרץ 2019, אה"מ דרגון ביצעה תפיסת הסמים במשקל של 224 ק"ג הרואין מספינת דיג בים הערבי. במהלך שהותה בים הערבי, אה"מ דרגון ביצעה שמונה תפיסות סמים נוספות בעלי משקל כולל של למעלה משמונה-עשר טון של סמים.

תיאור וחימוש
------------

הדיימונד כוללות את מערכת ההגנה האווירית PAAMAS (הנקראת בשירות בריטי "צפע ים"), זו מורכבת ממערכות המכ"ם SAMPSON (אנ') ומערכת S1850M המסוגלות לזהות מאות מטרות אוויריות בטווח של עד 400 ק"מ. מבחינת תקיפת מטרות אוויריות, היא כוללות את מערכת השיגור האנכי "סילבר" עם עד 48 טילי אסטר 15 (טווח 1.7 - 30 ק"מ) ואסטר 30 (טווח 3 - 120 ק"מ). בנוסף, כוללות המשחתת שתי מערכות שיגור טילי ים-ים הרפון (כל מערכת שיגור עם ארבעה טילים) כנגד מטרות ימיות. חימוש נוסף המותקן עליה כולל תותח ימי 4.5 אינץ' (קוטר 113 מ"מ) סימן 8 תוצרת BAE עם טווח של 27.5 ק"מ, זוג תותחים אוטומטים נגד מטוסים "אורליקון" 30 מ"מ, זוג מערכות הגנה פלנקס, זוג מקלעי M134 מיניגאן ושישה מקלעי מאג.

בירכתי הדיימונד מנחת למסוק ימי עם תא פנימי לאחסון כלי הטיס, היא מסוגלת לשאת מסוק אחד מסוג AW101 "מרלין" (מסוק רב-תכליתי\לוחמה נגד צוללות), או זוג מסוקי AW159 "ויילדקט" (סיור\לוחמה ימית\חילוץ והצלה). המנחת עצמו מסוגל לשמש גם מסוק בואינג CH-47 צ'ינוק לפי הצורך.

**טילים:**

* אה"מ דרגון משייטת ליד נושאת המטוסים אדמירל קוזנצוב של הצי הרוסי בתעלת למאנשמערכת ההגנה האווירית "צפע ים" עם עד 48 טילי אסטר 15 ו-30 (טווח עד 120 ק"מ)
* 2 x משגרי טילי ים-ים הרפון (8 טילים סה"כ)

**תותחים:**

* 1 × תותח ימי 4.5 אינץ' (BAE)
* 2 × תותח אורליקון 30 מ"מ
* 2 × תותח פלנקס
* 2 × M134 מיניגאן ו-6 × מקלעים לשימוש כללי

**אמצעי גילוי:**

* מכ"מי פיקוח אוויר SAMPSON ו-S1850M
* 3 × מכ"מים (E/F Band ו-I Band)
* מערכת ניווט אוויר (AHRS)
* מערכת בקרת אש אלקטרו-אופטית (EOGCS)
* מערכת ניתור מכ"מים
* סונאר EDO MFS-7000

**מסוקים:**

* 2 × AW159 ויילדקט או 1 × AW101 מרלין

קישורים חיצוניים
----------------

ויקישיתוף מדיה וקבצים בנושא **אה"מ דרגון** בוויקישיתוף

הערות שוליים
------------

1. ↑  WalesOnline, HMS Dragon launched, Wales Online, ‏2008-11-17 (באנגלית)
2. ↑  HMS Dragon joins the fleet, GOV.UK (באנגלית)
3. ↑  Navy News - Reporting from the Fleet, web.archive.org, ‏2014-04-30
4. ↑  "RAF fighter jets scrambled to investigate Russian planes". *BBC News* (באנגלית בריטית). 2014-04-23. נבדק ב-2023-12-31.
5. ↑  HMS Dragon in Chile; Argentine media recalls Mercosur ban on RN vessels, MercoPress (באנגלית)
6. ↑  Adam Lusher, British warships tracking Russian fleet heading for the Channel, INDEPENDENT, ‏Thursday 20 October 2016
7. ↑  "HMS Dragon: Three tonnes of hashish seized in the Gulf" (באנגלית בריטית). 2018-11-26. נבדק ב-2023-12-31.
8. ↑  HMS Dragon breaks record with seventh drugs bust, Royal Navy, ‏15/3/2019